.td_uid_2_60f550cd442b8_rand.td-a-rec-img{text-align:left}.td_uid_2_60f550cd442b8_rand.td-a-rec-img img{margin:0 auto 0 0} L-artist lokali Kurt Cassar b'kollaborazzjoni mal-artista Taljana KEL nedew l-ewwel kanzunetta oriġinali tagħhom bl-isem ta' Not this Time. Din hija kanzunetta kontemporanja bi ħsejjes etniċi u pop. Ħafna huma sorpriżi b'dan il-proġett mużikali hekk kif m'aħniex imdorrijin naraw lil Kurt f'dan il-ġeneru partikolari. Bi produzzjoni ta' Cyprian Cassar u l-produttur Taljan Jody Bacouccha u fuq kitba tal-artisti stess, Not This Time għandha melodija b'saħħitha. Fi ftit hin li l-vidjow mużikali tnieda fuq il-meżżi soċjali, l-kanzunetta bdiet tiġġenera ħafna attenzjoni. Not this Time għandha messaġġ partikolari ħafna warajha. Ġieli nħossuna mitlufin u ma nkunux għadna sibna lilna nfusna. Filfatt dan il-kunċett ġie rrakkontat permezz ta' atturi lebsin l-iswed bla emozzjoni li jirrappreżentaw id-dell tqil ur-rifless ta' dak li naħsbu li aħna meta fil-verità ma nkunux ghax inkunu għadna qed niskopru verament. L-użu tal-mirja juru l-isforz ta' persuna li tkun qed tfittex lilha nnifisha. B'hekk Not This Time għax finalment meta ssib lilek innifsek tħossok liberu u kuntent. Il-vidjow jagħlaq bix-xena tal-artisti neżlin fil-baħar sakemm jisparixxu bħala simbolu ta' ħelsien mir-relazzjonijiet tossiċi li għaddew minnhom minħabba li ma kinux jafu min tassew huma. Messaġġ intensiv u pożittiv fl-istess ħin. Esperjenza pożittiva ferm għal Kurt u KEL iżda ma mexiex kollox ward u żahar meta ġew biex joħorġu x-xogħol viżiv! L-istennija minn ħafna kienet għas-16 ta' Lulju kif filfatt ħabbru l-artisti stess iżda l-filmat ġie mniedi ġurnata tard. Kurt u KEL qalulna li min kien responsabbli mill-filmat beda jaħdem fuqu l-Ġimgħa stess u kien għad hemm ħafna xogħol x'isir tant li spiċċaw kellhom jipproduċu l-filmat huma stess f'lejl bla irqad u rnexxielhom jgħaqqduh waħedhom bl-ahjar xeni dejjem skonthom sas-Sibt fit-3 ta' waranofsinhar. proprju' siegħa BISS qabel it-tnedija. Kurt qalilna li "Dejjem titgħallem ma' min għandek taħdem. Mix-xewk ħareġ il-ward ukoll. Persuna tista' tkun għaddeja minn żmien iebes veru imma l-professjonalità titlob mod ieħor. Nirringrazzja lil KEL li kienet ta' spalla u tatni s-saħħa li kelli bżonn għax jien bniedem panikuż u xi haga hekk ikun jonqosni.. Meta nara kemm nies qed jiktbulna messaġġi sbieħ dwar il-vidjow qed inħoss sodisfazzjon doppju għax dak xogħli u xogħol Kelly ukoll! Kurt u KEL jirringrazzjaw ħafna lil Mixta Drama li taw kontribut qawwi għal dax-xogħol b'mod speċjali lil Clayton Pace, Lenies Gauci, Chanelle Cardona u Justin Axiak. Kellhom ukoll appoġġ minn Tumas Group li offrew post għall-filming. Not This Time se kun disponibbli fuq il-mezzi kollha digitali fil-ġranet li ġejjin. Ritratt: meħud mill-filmat Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f550cd44595_rand.td-a-rec-img{text-align:left}.td_uid_3_60f550cd44595_rand.td-a-rec-img img{margin:0 auto 0 0}